Exqrch/javanese-Komodo-pixelgpt huggingface dataset:
Nalika jaman taksih bocah, ya ana ing kono kuwi Soesilo Soedarman manggon, urip bareng wong tuwané, ngangsu kawruh ngèlmu agama saka éyangé
Arsitektur Wisma Mbah Ageng tuhu ngetokaké yasan Jawa kanthi ciri Banyumas, katon saka gendhengé kang dhuwur awujud piramida lan disokong déning welasan cagak kayu jati
Ing sakperangan pojokan musèum kapasang barang-barang kang naté dienggo déning Soesilo Soedarman ing Batalyon Kavaleri I TNI-AD awujud kendharaan panser Amphibi gawéan Ruslan taun 1958 lan pesawat Patroli Maritim NOMAD N-22 TNI-AL kanti nomer P-806, mbiyen naté dadi pesawaté Panglima Kowilhan-I
Kendharaan tempur ing kono cekup nyritakaké lampahé Soesilo nalika taun 1956 nganti 1960, kang nalika iku pangkaté dhèwèké taksih Mayor, ngrintis ngadeké Korps Kavaleri Indonesia lan njabat dadi Komandan Batalyon kuwi
Warisan kang nengeraké pangabekten Soesilo Soedarman minangkani nguri-uri adat lan kabudayan Jawa ya iku anané sepangkon gamelan gadhah Kiai Manis, lan puluhan wayang kulit kang digawé kira-kira abad wolulas
Barang-barang mau nambah kaendahan ruang paviliun sisih wétan
Saliyané gamelan lan wayang, dipasang uga foto-foto kagiyatan Soesilo Soedarman karo sagung kulawarga Karaton Kasultanan Ngayogyakarta, Kasunanan Surakarta, lan Mangkunegaran
Sakperang barang warisan kang duwé ciri militèr mangsa perjuangan, ditata kanthi komplet ing saben lemari ing museum kuwi
Ana senjata kang naté ngancani nalika dinesé Soesilo Soedarman minangka abdi nagara kaya ta pistol semi otomatik FN-45, P-1 lan TT dipernahake kanti apik
Ing pojok liyané, bedhil kang naté dienggo dhèwèké nalika Perang Donya II kaya déné M-1, SP-1, Senapan Serbu M-16 A-1, SS-1 V-1, HK-33, AK-47, AK-56, Senapan mesin RPD, Pelontar Granat, Pistol Mitraliur, Peluncur Granat Roket RPG-7 lan senapan tabur (Shotgun)
Dipasang uga Patung Badak Cula Satu lan replika pesawat Boeing 747-400 Garuda Indonesia kang tulisané "Visit Indonesia Year 1991" minangka lambang Promosi Pariwisata Indonesia nalika Soesilo Soedarman njabat minangka Mantri Pariwisata
Foto-foto nalika Jenderal TNI (Purn) H.Soesilo Soedarman séda tanggal 18 Dhésèmber 1997 lan disarékaké nganggo upacara militèr ing Taman Makam Pahlawan Nasional Kalibata Jakarta uga dipasang ing museum iku.
Marwah Daud Ibrahim Marwah Daud Ibrahim, Ph.D
(#ALIH) ya iku salah sijiné pulitikus saka Indonésia
Dhèwèké naté kapilih dadi anggota Dewan Perwakilan Rakyat Republik Indonesia (DPR RI) telung kala mangsa
Marwah uga naté dadi asistèn paneliti UNESCO lan Bank Dunia.
Marwah Daud Ibrahim lair ing Kabupatèn Sopeng, Sulawesi Kidul, tanggal 8 Novèmber 1956
Sopeng mau adohé kira-kira rong atus kilomèter sakloré Kutha Makassar
Awit isih sinau ing sekolah dhasar, dhèwèké wis ngatonaké kapinterané, malahan dhèwèké lulus durung nganti kelas enem
Marwah sabanjuré neruské ing Sekolah Menengah Pertama (SMP) Negeri Pacongkang, lan rampung taun 1970
Sawisé kuwi, dhèwèké sekolah ana ing Sekolah Pendhidhikan Guru (SPG) Negeri Soppeng, nanging lagi kelas loro, dhèwèké pindah ing SPG Negeri I Ujung Pandang, rampung taun 1973
Ing taun 1974 kanggo kapisan, tanpa dikira-kira dhèwèké tekan Jakarta lan lumebu ing Pura Negara jalaran diundang déning présidhèn
Dhèwèké kapilih minangka siswa tuladha sa-Sulawesi Kidul
Awit saka kuwi, dhèwèké banting setir, ora duwé kekarepan manèh dadi guru kaya déné ramané
Dhèwèké neruské ing Fakultas Ilmu Sosial Pulitik Jurusan Komunikasi Universitas Hasanudin kang dirampungké taun 1981
Sabanjuré, dhèwèké kapilih manèh minangka mahasiswa tuladha saka Sulawesi lan mèlu ing forum nasional ing Jakarta, ketemu presidhen lan para tuladha liya saindhengé Indonésia
Marwah banjur kawentar minangka pagiat ing pawiyatané
Kanthi éntuk beasiswa, dhèwèké nggegana ing Amérikah Sarékat, ngangsu kawruh lan ngranggèh gelar Master ing American University, Washington DC, Jurusan Komunikasi Internasional, taun 1982
Ing Amérika dhèwèké nyambi makarya minangka asistèn paneliti UNESCO, lan Bank Dunia
Sawisé éntuk gelar Master, dhèwèké makarya ing Badan Pusat Penerapan Teknologi (BPPT) kang dibawahi B.J
Saka kono, dhèwèké nampa béasiswa manèh kanggo sekolah ing Amérika ing pawiyatan sadurungé, lan nampa gelar doktor taun 1989
Samulihé saka Amérikah Sarékat, dhèwèké lumebu organisasi ICMI (Ikatan Cendekiawan Muslim Indonesia), lan diwenèhi kapracayan kanggo njabat Sekretaris Umum
Saliyané kuwi, dhèwèké uga duwé laku ing Partai Golkar, lan dadi anggota Dewan Perwakilan Rakyat suwéné telung kala mangsa.
Alas Masin Cilacap Alas Masin Cilacap iku rawa kang isiné wit-witan "mangrove" kira-kira ambané sepuluh hektar, kang digulawenthah déning Perum Perhutani KPH Banyumas Barat lan Dinas Kehutanan dan Perkebunan Kabupatèn Cilacap, Jawa Tengah minangka alas pangayom kéwan laut ing kawasan Sagara Anakan
Alas iku dirintis awit taun 1978 nanging tembé didadekaké alas kutha, dhedhasar Dudutan Bupati Cilacap, ing tanggal 2 Maret 2009
Alas Masin Cilacap uga didakeaé papan wisata
Alas Masin dumunung ana ing Désa Tritih Kulon, Kacamatan Cilacap Utara, Kabupatèn Cilacap, winatesan karo sawah-sawah kagungané para warga
Saka Dalan Nusantara wis dicawisi lawang lumebu mligi kanggo para pelancong
Ing alas iki, saiki wis katandur limalas èwu wit ya iku tancang "(bruguiera gymnorrhiza)", api-api "(avicennia sp)", bakau bandul "(rhizophora mucronata)" lan bakau kacangan "(rhizophora apiculata)"
Witwitan liyané uga ana ing alas iki, antarané jeruju "(acanthus ilicifolius)", waru lan ketapang "(terminalia catappa)"
Sakperangan wit-witan iku mau wujud kasilé sing katandur kanti rapet awit taun 1978
Banyu kang kanggo nguripi wit-witan ing kono saka banyu masin, Kali Lester kang langsung sesambungan karo sagara
Kalestaren alas mangrove ing kéné cukup ngayomi kéwan-kéwan laut kaya déné iwak gelodok, iwak uca, urang pistol, lan iwak tanggal
Maneka warna manuk ya dhemen manggon ing pang-pang wit-witan mau
"Kreteg mesra" istilah kang asring diucapke para pelancong nalika padha rawuh ing kono, ngliwati kreteg kayu
Kasebut "kreteg mesra" jalaran mung cukup kanggo lumaku wong loro
Saumpamane pethukan, salah sijiné kudu ngalah minggir, amarga pancen ora patia jembar
Kreteg ing sadhuwuré rawa kuwi dibangun minangka fasilitas kang dicawisake déning panggulawenthah
Saben énggokan uga dibangun gubug-gubug cilik kanggo para pelancong sing péngin lèrèn, sadrema lungguh, utawa foto-foto
Ing sapinggiré Alas Masin, sawisé énték-éntékan kreteg sing dawané 300 mèter mau ana lahan cukup amba
Ing kono dicawiské aula tanpa pager kang adaté dienggo kumpul-kumpul para pelancong, pagelaran hiburan, adicara keagamaan, lan kumpulé para paneliti.
Ferry Curtis Ferry Curtis (#ALIH) ya iku salah sijiné seniman musik saka, Jawa Kulon, Indonesia
Pakaryané awujud musik puisi balada wis diaturaké marang masarakat minangka kanggo ngunggahké minat maca
Dhèwèké wis gelar pakaryané ing sakpérang kutha Indonésia
Saliyané main musik, Ferry Curtis uga mimpin Balad Cahaya Foundation, dadi narasumber ing sakpérang yeyasan pengembangan unggulan lokal MHMMD (Mengelola Hidup dan Merencanakan Masa Depan) ing pelosok Indonesia bebarengan karo Marwah Daud Ibrahim Ph.D
Ferry Curtis lair ing Kabupatèn Purwakarta, Jawa Kulon, 20 Oktober 1969
Ngrampungké pawiyatan ing ASTI-STSI (Sekolah Tinggi Seni Indonesia) Bandung, Jurusan Téater ing taun 1994
Taun 1990-2002 Ferry Curtis mèlu nyengkuyung pitung pagelaran téater minangka paraga
Luwih saka pat belas pagelaran téater Ferry kajibah dadi panata musik
Naté mèlu kiprah ing sakpérang kelompok téater ing Bandung, antarané KPH – Kelompok Payung Hitam, Sanggar Kita, Studio Teater STSI, Laskar Panggung, lan Bandung Mooj
Ferry Curtis uga ngadegaké sakpérang komunitas musik, ya iku Lain DEKRESIK – Depot Kreasi Seni Musik STSI, Eksperimental Musik, Avonture, Pigura Kecil lan Ferry Curtis & Friends
Pagelaran musik Ferry Curtis akehé dilakoni ing pawiyatan-pawiyatan, pusat kabudayan, lan kutha-kutha ing Indonesia
Ing taun 1998 dhèwèké miwiti konser tunggal ing Lombok, Nusa Tenggara Barat
Kacathet, dhèwèké wis nganakaké pagelaran tunggal cacahé 29 kanti irah-irahan kang manekawarna
Telung album kang wis dikasilké ya iku: "Live In Concert Ferry Curtis – 2003, Tawis Soca (Cendera Mata) 2003," lan "Sahabat Cahaya – 2004"
Telung album "kompilasi" religi lan album kapapat tembé dirampungke ana ing taun 2013
Sakpérang pakaryané para sastrawan sing wis digawé musik antarané Saini KM, WS.Rendra, Suyatna Anirun, Juniarso Ridwan, Nenden Lilis, Acep Zamzam Noer, Soni Farid Maulana, Diro Aritonang, Moh
Budi Sabarudin, Dedy koral, Mat Don, Soerya Disastra, Eti RS, Rachmat M.Sas Karana, Godi Suwarna, lan Meitha KH
Saini KM ana ing salah siji seratané mratelakaké yèn Ferry Curtis iku salah sijiné seniman musik kang nduwéni interpretasi lirik lan kang mumpuni.
Ferry Curtis karo Katon Bagaskara (musisi) lan dr
Wachyudi Muchin uga bebarengan nggawé wadhah Yayasan Baca Indonesia, kang tansah nyebarké kampanye mandahnéya wigatiné maca kanggo bebrayan ing pelosok Indonesia
Program Gerakan Membaca kang wis dicakaké ya iku ing Pamarintah Kutha Makassar (GMGM - Gerakan Makassar Gemar Membaca, 2007), Provinsi Gorontalo (GGGM - Gerakan Gorontalo Gemar Membaca, 2008), Pemerintah Kota Bau Bau Buton – Sulteng (GBGM - Gerakan Bau Bau Gemar Membaca
2009), lan Provinsi Jawa Wétan (GAJTM - Gerakan Anak Jawa Timur Gemar Membaca, kang diresmekké ing wulan November 2009).
Siti sundari Dewi Siti Sundari ya iku putranipun Bathara Wisnu kaliyan Dewi Pratiwi, putranipun Prabu Nagaraja saka Krajan Sumur Jalatunda
Dheke duwé Kangmas jenenge Bambang Sitija, ingkang sawisé mudhun ing donya lan dadi raja ing nagara Trajutisna, kang duwé pangkat prabu Bomanarakasura
Nalika Bathara Wisnu menyang Arcapada nitits marang Prabu Kresna, raja nagara Dwarawati, Dewi Siti Sundari nyusul menyang donya lan diakoni dadi putrane Prabu Kresna
Dheke duwé watak apik budhine, sareh, setya, lan bekti sanget
Dewi Siti Sundari krama kaliyan Abimanyu, putrane Arjuna kaliyan Dewi Sembadra, adhine Prabu Kresna
Saka kramane kuwi, dhèwèké ora nglairaké anak
Dheke mati amarga lumebu ing Pancaka/ geni kanggo ngobong layon kanggo bela patine garwane Dewi Siti Sundari, Abimanyu kang palastra ing perang Bharatayuda.
Konggrès Basa Tegal Konggrès Basa Tegal yaiku pasamuwan kang isiné ngrembug babagan basa Jawa dhialek tegalan
Konggrès kang dibawahi Yono Daryono, iku kaping pisan dianakaké ing Hotel Bahari Inn, Kutha Tegal, Jawa Tengah, taun 2006 kang ditekanii déning para duta yeyasan basa saka Jawa Tengah lan Daerah Istimewa Yogyakarta (DIY) sarta para guru basa Jawa saka sekolah dhasar nganti sekolah menengah atas ing tlatah Tegal lan tangga teparone
Komisi A kang ngrembug babagan pengajaran basa lan sastra Tegal dibawahi Prof
Rustono, M Hum (Dekan Fakultas Bahasa dan Sastra Universitas Negeri Semarang), Drs Irawan Haryo Gunadi, M
Pd (salah sijiné pejabat ing Dinas Pendhidhikan lan Kabudayan Provinsi Jawa Tengah), Eko Tunas yaiku budayawan lan sastrawan Semarang kang lair ing Tegal
Komisi B kang ngrembug babagan sujarah lan pengembangé basa Tegal dibawahi Prof
BK Eko Wardhono (Ketua Program Pascasarjana Unnes), Drs.Sudharto M.A
(Ketua Dewan Bahasa Jawa Jateng), Enthus Susmono (budayawan lan dhalang wayang kulit), Drs
Atmo Tan Sidik (budayawan lan salah sijiné pejabat ing Pamarintah Kabupatèn Brebes)
Lan Komisi C kang ngrembug matèri pesinaonan basa Tegal dibawahi sastrawan Angkatan 1966, SN Ratmana kang uga dadi Ketua Déwan Pendhidhikan Kota Tegal, lan Sisdiono Ahmad, S.Pd
(Sekretaris Dewan Pendidikan Kota Tegal)
Dharmadi Dharmadi (#ALIH) ya iku salah sijiné sastrawan saka Indonesia
Jenengé kawèntar minangka panggurit awit dasawarsa 1970-an kanti puisi-puisi cekak
Dharmadi kalebu salah sijiné penyair kang ngadegaké kelompok kajian seni Kancah Budaya Merdeka ing Purwokerto, Kabupatèn Banyumas, taun 1993
Tahun 2013 dhèwèkké ngetokké album lagu musikalisasi puisi kang kajumuk saka salah siji bukuné sesirah "Kalau Kau Rindu Aku", kanthi panata musik déning Joshua Igho lan sing nyanyi ya iku Dyan Endang Kundoyati, garwane Dharmadi
Dharmadi lair ing Kutha Semarang, Jawa Tengah, tanggal 29 September 1948
Dhèwèké ngrampungké pawiyatan ing Fakultas Ékonomi Universitas Jenderal Soedirman, Purwokerto, Jawa Tengah, lan nampa gelar sarjana mudha
Dhèwèké dikenal minangka panggurit utawa panganggit kang seneng nganggit puisi-puisi cekak, nanging tetep nekakaké swasana imajinasi sing amba lan kasil mikat para pandhemen puisiné
Pakaryané kagolongaké ing puisi sufistik
Babagan iku ana sesambungané karo asringé nglebokaké sakpérang pengalaman spiritual saben dinané ana ing puisiné
Saliyané makarya nulis puisi, Dharmadi uga mudhun kiprah ing Sanggar Pelangi (1971), Himpunan Penulis Muda Purwokerto (1974), Lingkar Seni dan Budaya (1986) lan Kancah Budaya Merdeka Banyumas (1993)
Dharmadi luwih akèh nglakoni "prosès kreatif"-e nalika taksih dadi punggawa nagari sipil (PNS) di Purwokerto.
Sasikirana Bambang Sasikirana Putra ne saking Gatotkoco, Rojo negoro pringgondani kale garwonipun Dewi Pragiwa, Putri arjuna kale Dewi Manuhara, sakmeniko nggada dolor kale (2), saking bapak seje ibu asmonipun, Arya jayasupena, Putra saking dewi sumpani, lan arya suryakaca, Putra saking dewi suryawati, Putri saking Batara Surya lan Dewi ngrumi
Pas ono perang Bratayudha,Sasikirana mboten tumut perang padu, masio umuré yo wes cukup yèn di gae mèlu perang padu, pas mantun perang bratayudha lan megoro astina mbalek ana ing tlatah digdaya kulawarga pandawa, sasikirana Panjenenganipun minangka Senopati Sak pamrentahane Prabu parikesit
Sasikirana duwé watak karakter angèl wani pinter lan trengginas.
The Prestige (novel) The Prestige ya iku novèl kang ditokaké taun 1995, pakaryané sastrawan Inggris, Christopher Priest
Novèl iki naté diangkat dadi film déning Christopher Nolan ing taun 2006 kanti sesirah kang padha, nyritakaké saingané wong loro, kanca raket kang tansah ngalap pulih siji lan sijiné
Sesilah novèl iki dijupuk saka istilah donyané sulap
"The Prestige" naté nglantaraké panyeraté ngranggeh bebungah James Tait Black Memorial Prize liwat kategori fiksi paling apik lan World Fantasy Award liwat kategori novèl paling apik
Novèl iki nyritakaké wong loro, kanca raket jenengé Robert Angier lan Alfred Borden, sing padha-padha nelaténi ing pagelaran sulap
Angier iku juru main sulap saka kalangan bangsawan, éwadènè Alfred Borden namung pesulap ngisoran
Wiwitané, Angier lan Borden mbiyantu proyek-proyeké Cutter
Cutter seneng duwé anak buah pinter kaya wong loro mau
Angier lan Borden uga dikongkon sinau menyang mancanegara sing adoh
Saéngga sawijining dina bojoné Angier mati jalaran saka kaluputané Borden naleni tangané nalika pagelaran sulap
Matiné bojoné kuwi, ndadèkké Angier nesu lan ngalap pulih, sarta tansah ngincim marang Alfred Borden supaya ngakoni kaluputané
Saingan antarané wong loro iku kedlarung-dlarung, Angier mbales nyilakani Borden nganti tugel driji kiwané nalika pagelaran nankep peluru saka pistol
Ora namung meneng, Borden uga gawé bales tumrap Angier
Ing salah sijiné pagelaran ngilangaké manuk saka kurungané, Borden nyamar dadi pamirsa lan maju ing ndhuwur panggung
Ing kono Borden gawé gara-gara kang pungkasané agawe tugel tangané salah sijiné pamirsa kang uga mèlu maju bareng dhèwèké jalaran kecocok kurungan kang lancip
Angier tambah nesu marang Borden, apa manèh dhèwèké weruh Borden nduwé pagelaran apik banget kanthi sesirah "The Transported Man" (wong bisa maleh nggon kanti wektu sakleraban) sing dimainke kanti sampurna déning Borden, saéngga Angier péngin mangerteni wadiné
Sejatiné Cutter wis nerangaké yèn Borden nganggo wong kembar, nanging Angier ora percaya katrangan kuwi
Dhèwèké ngèyèl yèn babak ""the prestige" kuwi sing metu Borden dhèwé
Pratandhané, driji kiwane Borden kang tugel
Pungkasané disarujuki supaya Angier digolekké wong sing pasuryané meh padha, kareben bisa madhani pagelaran Borden ana ing pagelaran "The Transported Man""
Nanging, manèh-manèh, Angier tetep ora bombong, amarga wong sing metu pungkasan lan mènèhi pakurmatan marang pamirsa dudu dhèwèké, nanging kembarané
Lan cilakané, "kembarané" mau seneng mendem
Kaanan kuwi dimanfaatké déning Borden kanggo ngreka daya
Ana ing salah sijiné pagelaran sabanjuré, Borden nggawé gara-gara manèh, ya iku nggeser matras kang adaté kanggo terjun Angier nalika ngilangaké awaké, saéngga sikilé tugel
Sawisé kuwi, Borden metu panggung minangka "the prestige", lan nggantung kembarané Angier sadhuwure panggung
Sawijining dina, Angier lunga ing Colorado Spring kanggo nemoni Nikola Tesla, salah sijiné insinyur lan panemu babagan kelistrikan
Ing kana, dhèwèké njaluk digawekaké mesin kang bisa dienggo ana ing pagelaran sulap "The Transported Man" nanging, ing pungkasan dhèwèké sing metu
Tesla kasil nggawé rancangan mesin kuwi, lan bisa ndobel pribadhiné Angier, nanging ana syaraté, aja nganti ngregeti tangané
Mula saka kuwi, nalika mesin dilakokké, kudu ana salah siji sing dipatèni, lan salah sijiné tumindak minangka "the prestige".
Ndeleng kasampurnan pagelaran Angier kuwi, Alfred Borden ngongkon sadulur kembaré, Bernard Fallon (driji kiwané uga dikethok kanggo madhani Borden), kanggo nggolèk sisik melik wadiné
Nanging awit saka kuwi kacilakan nandhang marang Fallon
Fallon kang meneng-meneng lumebu ing ngisor panggung, weruh Angier lumebu peti banyu sing kekancing
Fallon ngira kuwi ora disengaja lan ngupayakaké nulungi, kangmangka wis diatur déning Angier supaya ing pagelaran kuwi dhèwèké ora ngetokké babak "the prestige"
Pungkasané, kadadéan kuwi kang nyeret Fallon ing pangadilan nanging kabèh wong ngertiné Falon ya Borden
Borden saben dinané macak minangka Fallon
Sawisé ethok-ethok mati, Angier ngganti jenengé dadi Lord Caldlow lan péngin tuku tilas mesin sing naté dienggo, lan disimpen ing pangadilan
Cutter ngeterké mesin mau ing omahé Caldlow, nanging mandahnéya kageté, jebul Lord Caldlow ora liya Robert Angier kang taksih urip
Nalika nata mesin ing gudhangé kuwi ujug-ujug Alfred Borden teka lan nembak Angier nganggo pistolé, lan kena dadané Angier
Ing pawicaran pungkasan, Angier tembé mangerteni jebulé wadine Borden gampang banget, mung nganggo paraga liya, ya iku kembarané
Nanging Borden énggal-énggal nampik yèn wadine pagelaran kuwi larang regané, mbutuhke pangorbanan ngethok driji lan patine Fallon, sadulur kembarane, supaya pagelarané sampurna
Novèl iki dipungkasi kanti matiné Robert Angier
Novèl wis diangkat ing filem kang disutradarani Christopher Nolan lan digebyahaké tanggal 20 Oktober 2006 kanthi paraga Christian Bale minangka Alfred Borden lan Hugh Jackman minangka Robert Angier
Paraga liyané ya iku Michael Caine, Scarlett Johansson lan David Bowie.
The Prestige The Prestige ya iku filem Amérikah Sarékat kang digawé taun 2006
Film iki disutradarani Christopher Nolan, dijupuk saka novèl "The Prestige" karyané Christopher Priest
The Prestige dibabar ing tanggal 20 Oktober 2006
Filem iki nyritakaké wong loro, kanca raket jenengé Robert Angier lan Alfred Borden, sing padha-padha nlatèni ing pagelaran sulap
Angier iku juru sulap saka kalangan ningrat, éwadéné Alfred Borden mung pesulap ngisoran
Cutter seneng duwé anak buah kang pinter kaya wong loro mau
Angier lan Borden uga dikongkon sinau menyan mancanegara sing adoh
Matiné bojoné kuwi, ndadèkaké Angier nesu lan ngalap pulih, sarta tansah ngincim marang Alfred Borden supaya ngakoni kaluputané
Saingan antarané wong loro iku kedlarung-dlarung, Angier mbales nyilakani Borden nganti tugel driji kiwané nalika pagelan nangkep peluru saka pistol
Ora namung meneng waé, Borden uga gawé pétungan tumrap Angier
Ing kono Borden gawé gara-gara kang pungkasané agawe tugel tangané salah sijiné pamirsa kang uga mèlu maju bareng dhèwèkeé jalaran kejepit kurungan kang lancip
Angier tambah nesu marang Borden, apa manèh dhèwèké weruh Borden nduwé pagelaran apik banget kanti sesirah "The Transported Man" (wong bisa orang maleh nggon kanti wektu sakleraban) sing dimainké kanti sampurna déning Borden, saéngga Angier bener-bener péngin mangerteni wadiné
Sajatiné Cutter wis nerangaké yèn Borden nganggo wong kembar, nanging Angier ora percaya katrangan kuwi
Dhèwèké ngèyèl yèn babak ""the prestige" kuwi sing metu Borden dhéwé
Pungkasané disarujuki supaya Angier digolekaké wong sing rainé meh padha, kareben bisa madhani pagelarané Borden ana ing pagelaran "The Transported Man""
Nanging, manèh-manèh, Angier tetep ora bombong, amarga wong sing metu pungkasan lan mènèhi pangormatan marang pamirsa dudu dhèwèké, nanging kembarané
Ana ing salah sijiné pagelaran sabanjuré, Borden nggawé gara-gara manèh, ya iku nggèsèr matras kang adaté kanggo lambaran Angier nalika ngilangaké awaké dhèwé, saéngga sikilé tugel
Sawisé kuwi, Borden metu panggung minangka "the prestige", lan nggantung kembarané Angier sadhuwuré panggung
Sawijining dina, Angier lunga ing Colorado Spring kanggo nemoni Nikola Tesla, salah sijiné insinyur lan panemu babagan listrik
Ing kana, dhèwèké njaluk digawékaké mesin kang bisa diénggo ana ing pagelaran sulap "The Transported Man" nanging, ing pungkasan dhèwèké sing metu
Mula saka kuwi, nalika mesin dilakokaké, kudu ana salah siji sing dipatèni, lan sijiné tumindak minangka "the prestige".
Ndeleng kasampurnan pagelaran Angier kuwi, Alfred Borden ngongkon sadulur kembaré, Bernard Fallon (driji kiwane uga dikethok kanggo madhani Borden), kanggo nggolèk sisik melik wadiné
Nanging awit saka kuwi kacilakan nadhang marang Fallon
Fallon ngira kuwi ora disengaja lan ngupayakke nulungi, kangmangka wis diatur déning Angier supaya ing pagelaran kuwi dhèwèké ora ngetokke babak "the prestige"
Pungkasané, kadadéan kuwi kang nyèrèt Fallon ing pangadilan nanging kabèh wong ngertiné Fallon ya Borden
Ewadéné Borden saben dinané macak minangka Fallon
Sawisé ethok-ethok mati, Angier ngganti jenengé dadi Lord Caldlow lan péngin tuku tilas mesin sing naté dienggo, lan kasimpen ing pangadilan
Cutter ngeterké mesin mau ing omahé Caldlow, nanging mendah kageté, jebul Lord Caldlow ora liya Robert Angier kang isih urip
Ing pawicaran pungkasan, Angier tembé mangerteni jebulé wadiné Borden gampang banget, mung nganggo paraga liya, ya iku kembarané
Nanging Borden énggal-énggal nampik yèn wadiné pagelaran kuwi larang regané, mbutuhké pangorbanan ngethok driji lan patiné Fallon, sadulur kembaré, supaya pagelarané sampurna
Film iki dipungkasi kanti matiné Robert Angier.
Now You See Me 2 Now You See Me 2 (utawa karan Now You See Me: The Second Act) ya iku filem thriler saka Amérikah Sarékat kang digawé taun 2016
Film iki awujud sambungan (sekuel) saka film sadurungé, ya iku "Now You See Me" (2013)
Film kang disutradarani Jon M
Ing tanggal 25 November 2014, Mark Ruffalo mratélakaké léwat Facebook yèn proyek film wis diwiwiti kanthi njupuk panggonan ing London, Inggris
Lan ing tanggal 11 Maret 2015, njupuk gambaré ana ing Makau, antarané Macau Science Center
Kepara, tanggal 22 Mèi 2015, CEO Lionsgate, Jon Feltheimer mratélakaké uga yèn sawisé film iki rampung, bakal gawé film susulan kanthi sesirah "Now You See Me 3".
Now You See Me (filem) Now You See Me ya iku salah sijiné film saka Amérikah Sarékat kang digawé taun 2013
Now You See Me dibabar tanggal 31 Mèi 2013 déning Summit Entertainment lan Lionsgate
Film iki diwiwiti saka anané wong misterius kang ngajak papat pesulap, ya iku Daniel (Jesse Eisenberg) kang prigel dolan kartu, Henley (Isla Fisher) kang ahli ana ing pagelaran sulap ndrawasi, Jack Wilder (Dave Franco) kang prigel sulap tangan, lan Merrit (Woody Harrelson) kang prigel ing babagan hipnotis
Wong papat mau ora ngerti sapa kang ngundang, amarga ing apartemen mung ana katrangan babagan proyek gedhé kang kudu dicakaké
Kabèh rancangan disiapké suwéné setaun
Sabanjuré, wong papat mau gelaraké sulap, ditonton éwon pamirsa, nganggo jeneng "hourse man." Pagelaran kapisan digelar ing Las Vegas kanthi sponsor Arthur Tressler (Michael Caine), salah sijiné pengusaha asuransi
Ing pagelaran kuwi, "horse man" ngajak para pamirsa ngrampok bank
Salah siji pamirsa asal Perancis diceluk maju, terus dilebokaké ing piranti kang jarené bisa mindhah wong tumuju maring Perancis
Sawisé mingslep ing njero mesin, Daniel Atlas kasil ngajak ngomong nganggo kodhak kang ngatonaké yèn wong mau bener-bener wis pindah ing bank ing Perancis
Ora let suwé, dhuwit kang saka bank mau mawur-mawur ing sajeroné ruangan kang isiné éwon pamirsa lan dadi rebutan
Mesthi waé kadadéan kuwi agawe geger sagung pamirsa lan uga pulisi ing Las Vegas sarta nagara Perancis
Mula saka kuwi Dylan (Mark Ruffalo) kajibah nangkep wong papat mau